Rečnik tolerancije - reči koje bismo svi trebali da znamo
Povodom Međunarodnog dana tolerancije - pogledajte Rečnik tolerancije Poverenika za zaštitu ravnopravnosti
Svakog 16. novembra obeležava se Međunarodni dan tolerancije, dan koji je Organizacija Ujedinjenih nacija za obrazovanje, nauku i kulturu (UNESCO) ustanovila 1995. godine. Od tada je svaki 16. novembar dan koji sve na svetu podseća na poštovanje i uvažavanje drugačijih od nas.
Međunarodni dan tolerancije podseća nas na važnost uvažavanja različitosti, razumevanja drugih i negovanja poštovanja u svim sferama života. Ovaj dan promoviše mir, solidarnost i zajedništvo među ljudima različitih kultura, veroispovesti, nacionalnosti i pogleda na svet.

Tolerancija nije samo prihvatanje onih koji su drugačiji od nas – ona je aktivno delovanje u izgradnji zajednica u kojima svako ima pravo na svoje mišljenje, verovanja i životne izbore, bez straha od diskriminacije ili osude.

Kako možemo negovati toleranciju?

Razgovarajmo sa decom o važnosti razumevanja i prihvatanja drugih.
Budimo primer – pokažimo strpljenje i poštovanje prema ljudima u svakodnevnim situacijama.
Učimo o različitim kulturama i tradicijama, proširujući sopstvene horizonte.
Ohrabrimo otvoreni dijalog i rešavanje konflikata mirnim putem.
Naučimo šta znače reči koje bi mogle predstavljati povod za netoleranciju.

Tolerancija je ključ za stvaranje sveta u kojem vladaju ljubav i harmonija. Svako od nas može doprineti – počnimo od malih koraka već danas!

Rečnik tolerancije
Poverenik za zaštitu ravnopravnosti povodom Međnarodnog dana tolerancije objavio je Rečnik tolerancije sa svim pojmovima koji su deo svakodnevice, a koji mogu biti povod za netoleranciju.

U rečniku se nalaze obješnjenja za termine kao što su seksizam, pol, rod, ali i šta je segregacija, mobing, ejblbodizam...

Ceo rečnik možete pogledati i preuzeti OVDE.